એક છોકરીએ કહેલી આ વાત છે. અલગ અલગ દોસ્તીની વાત વિશે તેણે કહ્યું કે છોકરાઓની દોસ્તી કદાચ લોકોને વધુ ગાઢ લાગે, તેની પાછળ કારણો છે. છોકરાનો મિત્ર કોઇ મુશ્કેલીમાં હોય તો તેનો મિત્ર ગમે ત્યારે દોડીને જઇ શકે છે. છોકરીઓ પોતાની મરજી મુજબ ઘરમાંથી ગમે ત્યારે નીકળી શકતી નથી. છોકરીઓ ક્યારેક એ પણ વિચારે છે કે હું મારી ફ્રેન્ડ માટે આવું કરીશ તો એનું પરિણામ શું આવશે? છોકરાઓ એવું વિચારતા નથી, એ વિચારે છે કે જે થવું હોય એ થાય. દોસ્તીમાં છોકરીઓ કંઇક કરવા ઇચ્છતી હોય તો પણ કરી શકતી નથી. છોકરો તેના મિત્રને ગમે ત્યારે આર્થિક મદદ કરી શકે છે, છોકરીએ ઘરમાં પૂછવું પડે છે કે હું આને રૂપિયા આપું?